Fortunatament ħadd ma weġġa’ f’inċident li fih inqaleb trakk. L-inċident seħħ għall-ħabta tal-10.30 ta’ filgħodu ħdejn ir-roundabout li minn Triq il-Kostituzzjoni tagħti għal Triq Burmarrad, meta għal xi raġuni, inqaleb it-trakk. Kelliem għall-Pulizija kkonferma li r-raġel li kien qed isuq it-trakk ma weġġax, tant li skont rapporti fil-media, ix-xufier irrifjuta l-assistenza ta’ tim mediku li mar fuq il-post permezz ta’ ambulanza. Għal xi ħin inħoloq xi traffiku fl-inħawi b’konsegwenza tal-inċident. Ritratt: Maltese Roads Traffic Update